Մաքսիմիլիան Ֆիլիպ

**Մաքսիմիլիան Ֆիլիպ** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Դինամո Մոսկվայի կազմում։ Խաղում է հարձակվողի դիրքում։

## Ակումբային կարիերա
### Ֆրայբուրգ
Ֆիլիպը հանդես է եկել Հերթա Բեռլինի, Թենիս Բորուսիա Բեռլինի, Էներգի Կոտբուսի և Ֆրայբուրգի ակադեմիաներում։ Իր պրոֆեսիոնալ դեբյուտը նշեց 2014 թվականի ապրիլի 5-ին՝ փոխարինման մտնելով Շտուտգարտի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 19-ին՝ Հերթա Բեռլինի դեմ խաղում։ Իր առաջին գոլը պրոֆեսիոնալ կարիերայում խփեց 2015 թվականի փետրվարի 15-ին՝ Հերթայի դեմ խաղում։ 2014-15 մրցաշրջանում Ֆիլիպը անցկացրեց 27 հանդիպում՝ դառնալով 1 գոլի և 5 գոլային փոխանցման հեղինակ, սակայն Ֆրայբուրգը դուրս մնաց Բունդեսլիգայից։

2015 թվականի հունիսի 27-ին Ֆիլիպը գոլի և գոլային փոխանցման հեղինակ դարձավ Նյուրնբերգի դեմ խաղում։ Օգոստոսի 22-ին նա 2 գոլային փոխանցում տվեց Ֆորտունա Դյուսելդորֆի դեմ խաղում, իսկ հանդիպումն ավարտվեց 2-1 հաշվով։ 2016 թվականի ապրիլի 4-ին՝ Գրոյտեր Ֆյուրտի դեմ խաղում գերմանացին դարձավ գոլի և գոլային փոխանցման հեղինակ՝ օգնելով Ֆրայբուրգին հաղթել 3-2 հաշվով։ Ապրիլի 29-ին Ֆիլիպը 2 գոլային փոխանցում տվեց Պադերբորնի դեմ խաղում՝ 2-1 հաշվով հաղթանակ պարգևելով իր թիմին։ 2015-16 մրցաշրջանում նա անցկացրեց 33 հանդիպում՝ դառնալով 8 գոլի և 13 գոլային փոխանցման հեղինակ, իսկ Ֆրայբուրգը հաղթեց Երկրորդ Բունդեսլիգան՝ տեղափոխվելով Գերմանիայի բարձրագույն դիվիզիոն։

2016 թվականի սեպտեմբերի 10-ին Ֆիլիպը դուբլ ձևակերպեց Բորուսիա Մյոնխենգլադբախի դեմ խաղում։ Հոկտեմբերի 22-ին գերմանացին գոլի և գոլային փոխանցման հեղինակ դարձավ Աուգսբուրգի դեմ խաղում՝ օգնելով Ֆրայբուրգին հաղթել 2-1 հաշվով։ 2017 թվականի փետրվարի 12-ին Ֆիլիպը գոլի հեղինակ դարձավ Քյոլնի դեմ հանդիպման 77-րդ րոպեին՝ 2-1 հաշվով հաղթանակ պարգևելով իր թիմին։ Մարտի 11-ին նա գոլ խփեց Հոֆենհայմի դեմ խաղում, իսկ հանդիպումն ավարտվեց 1-1 հաշվով։ Ֆրայբուրգի առաջին թիմի կազմում Ֆիլիպը անցկացրեց 88 հանդիպում՝ դառնալով 18 գոլի և 23 գոլային փոխանցման հեղինակ։

### Բորուսիա Դորտմունդ
2017 թվականի հունիսի 7-ին Ֆիլիպը 5 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 20 միլիոն եվրո։ Իր դեբյուտը նշեց օգոստոսի 5-ին՝ փոխարինելով Քրիստիան Պուլիշիչին Գերմանիայի սուպերգավաթի Բավարիա Մյունխենի դեմ խաղում և այս խաղում իրացնելով իր 11-մետրանոցը, սակայն Բորուսիան պարտվեց հետխաղյա հարվածաշարում։ Իր առաջին գոլը խփեց սեպտեմբերի 17-ին՝ դուբլ ձևակերպելով Քյոլնի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 26-ին՝ մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Ռեալ Մադրիդի դեմ խաղում։ Սեպտեմբերի 23-ին Ֆիլիպը 2 գոլի և գոլային փոխանցման հեղինակ դարձավ Բորուսիա Մյոնխենգլադբախի դեմ խաղում։ Դեկտեմբերի 2-ին՝ Բայեր Լևերկուզենի դեմ խաղում գերմանացին ստացավ ծնկի ծանր վնասվածք՝ բաց թողելով շուրջ 3 ամիս։ Իր առաջին մրցաշրջանում Ֆիլիպը անցկացրեց 28 հանդիպում՝ դառնալով 9 գոլի և 5 գոլային փոխանցման հեղինակ։

2018-19 մրցաշրջանում Բունդեսլիգայում իր միակ գոլը Ֆիլիպը հեղինակեց 2018 թվականի հոկտեմբերի 20-ին՝ Շտուտգարտի դեմ խաղում։ Հոկտեմբերի 31-ին գերմանացին գոլ խփեց Գերմանիայի գավաթի Ունիոն Բեռլինի դեմ խաղում՝ օգնելով իր թիմին հաղթել 3-2 հաշվով հանդիպման ավելացված ժամանակում։ Բորուսիա Դորտմունդի կազմում Ֆիլիպը անցկացրեց 51 հանդիպում՝ դառնալով 11 գոլի և 8 գոլային փոխանցման հեղինակ։

### Դինամո Մոսկվա
2019 թվականի օգոստոսի 9-ին Ֆիլիպը 4 տարվա պայմանագիր կնքեց Դինամո Մոսկվայի հետ։ Իր դեբյուտը Ռուսաստանի առաջնությունում նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Լոկոմոտիվ Մոսկվայի դեմ խաղում և գոլ խփելով այս հանդիպման 3-րդ րոպեին։ Օգոստոսի 24-ին գերմանացին գոլի հեղինակ դարձավ Տամբովի դեմ խաղում՝ օգնելով իր թիմին հաղթել 2-0 հաշվով։

## Միջազգային կարիերա
Ֆիլիպը ներկայացրել է Գերմանիան մինչև 20 և մինչև 21 տարիքային երիտասարդական հավաքականներում։ 2017 թվականին նա մասնակցեց Եվրոպայի Մ21 առաջնությանը՝ անցկացնելով 4 հանդիպում։ Գերմանիան հաղթեց մրցաշարը՝ եզրափակչում 1-0 հաշվով պարտության մատնելով Իսպանիային։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 19-ի դրությամբ*

## Նվաճումներ
### Ակումբային
**Ֆրայբուրգ**

*Երկրորդ Բունդեսլիգա. 2015–16

### Միջազգային
**Գերմանիա Մ21**

* Եվրոպայի մինչև 21 տարեկանների առաջնություն. 2017

## Ծանոթագրություններ

## Արտաքին հղումներ
* Ֆիլիպի պաշտոնական Ինստագրամի էջը
* Ֆիլիպը transfermarkt-ում
* Ֆիլիպը soccerbase.com-ում
* Ֆիլիպը WhoScored.com կայքում
* Ֆիլիպը Ֆրայբուրգի պաշտոնական կայքում 
* Ֆիլիպը Դինամո Մոսկվայի պաշտոնական կայքում
* Ֆիլիպը ՈՒԵՖԱ-ի պաշտոնական կայքում

Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրայբուրգի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Վերդերի ֆուտբոլիստներ